**Ministru kabineta noteikumu projekta**

**“IDERA atļaujas iesniegšanas, pieņemšanas, atcelšanas, kā arī gaisa kuģa izslēgšanas no reģistra kārtība” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ar noteikumu projektu tiek detalizēta viena no Konvencijas par starptautiskajām garantijām attiecībā uz pārvietojamām iekārtām un tās Protokola par jautājumiem, kas attiecas uz gaisa kuģu iekārtām, kvalificējošajām deklarācijām, kas paredz atvieglotus nosacījumus par neatsaucamām gaisa kuģa izslēgšanas no reģistra un izvešanas pieprasījuma atļaujām (turpmāk - IDERA atļauja). Noteikumu projekts paredz IDERA atļauju iesniegšanas, pieņemšanas un atcelšanas kārtību, kā arī prasības un kārtību gaisa kuģa izslēgšanai no reģistra. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Konvencija par starptautiskajām garantijām attiecībā uz pārvietojamām iekārtām un tās Protokols par jautājumiem, kas attiecas uz gaisa kuģu iekārtām (konvencija un protokols pieņemts 2001. gada 16. novembrī Keiptaunā).
2. Likuma “Par aviāciju” 9.2 pants, 13.panta pirmās daļas 6. punkts un 13.panta ceturtā daļa.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Konvencija par starptautiskajām garantijām uz pārvietojamām iekārtām (turpmāk – Konvencija) un tās Protokols par jautājumiem, kas attiecas uz gaisa kuģu iekārtām, (turpmāk – Protokols), kas Latvijā stājušies spēkā 2011. gada 1.jūnijā, izveido visaptverošu starptautisku tiesisko regulējumu attiecībā uz gaisa kuģu aprīkojuma īpašnieku tiesību un interešu nodrošināšanu un prioritāti gaisa kuģu līzinga jeb nomas darījumos. Protokols paredz kreditoru aizsardzību gaisa pārvadātāja saistību izpildes grūtību (tiesiskās aizsardzības procesa vai maksātnespējas) gadījumā.Kreditoriem (gaisa kuģu finansētājiem, investoriem) pastāv risks attiecībā uz to, vai tiem būs iespējams ātri un bez sarežģījumiem atgūt gaisa kuģi, pār kuru nodibināta interese saskaņā ar līgumu, gadījumos, ja par to netiek veikti maksājumi, jo tas ir reģistrēts citas valsts gaisa kuģu reģistrā un atrodas citas valsts gaisa pārvadātāja valdījumā. Izvērtējot šādu risku ekonomisko nozīmi, kreditori palielina gaisa kuģu nomas cenu par riska noteikto vērtību. Konvencijā un Protokolā ir rasts kopējs starptautisks juridisks risinājums šai problēmai. Konvencijas ekonomiskā nozīme un izdevīgums katrā atsevišķā valstī var tikt uzlabots, valstīm pieņemot noteiktas kvalificējošās deklarācijas, kad tās ratificē Konvenciju vai vēlāk. Ar grozījumiem likumā “Par Konvenciju par starptautiskajām garantijām attiecībā uz pārvietojamām iekārtām un Konvencijas par starptautiskajām garantijām attiecībā uz pārvietojamām iekārtām Protokolu par jautājumiem, kas attiecas uz gaisa kuģu iekārtām” (turpmāk – grozījumi ratifikācijas likumā) un grozījumiem likumā “Par aviāciju” tika pieņemtas vairākas kvalificējošās deklarācijas.**Likums “Grozījumi likumā “Par aviāciju” (stājās spēkā 15.12.2020.) nosaka juridisko pamatu gaisa kuģa izslēgšanai no gaisa kuģu reģistra un izvešanai Konvencijas Protokolā paredzētajos gadījumos.****Likuma Par aviāciju 9.2 pantā ir noteikts, ka Civilās aviācijas aģentūra pieņem privātpersonu izdotas neatsaucamas pieprasījuma atļaujas gaisa kuģa izslēgšanai no Latvijas Republikas Civilās aviācijas gaisa kuģu reģistra un izvešanai (IDERA atļauja) kas parakstītas saskaņā ar 2001. gada 16. novembra Konvenciju par starptautiskajām garantijām attiecībā uz pārvietojamām iekārtām un tās Protokolu par jautājumiem, kas attiecas uz gaisa kuģu iekārtām. Civilās aviācijas aģentūra reģistrē informāciju par IDERA atļauju Latvijas Republikas Civilās aviācijas gaisa kuģu reģistrā.****IDERA atļauja saskaņā ar Konvencijas Protokola XII pantu ir pilnvara attiecībā uz gaisa kuģa izslēgšanu no reģistra un izvešanu.** Konvencijas protokola pielikumā IDERA atļaujas veidlapā ir noteikts, ka pilnvarotā persona vai persona, kuru tā nozīmējusi par savu pārstāvi, ir vienīgā persona, kam ir tiesības:- veikt gaisa kuģa izslēgšanu no gaisa kuģu reģistra, kuru uztur Civilās aviācijas aģentūra saskaņā ar Konvencijas par starptautisko civilo aviāciju, kura parakstīta Čikāgā 1944. gada 7. decembrī, III nodaļas noteikumiem; un- nodrošināt gaisa kuģa izvešanu un fizisku pārvietošanu no valsts.Noteikumu projektā tiek detalizēta viena no deklarācijām, kas paredz atvieglotus nosacījumus par atļaujām attiecībā uz gaisa kuģa priekšmeta izslēgšanu no reģistra un izvešanas pieprasījumu (Protokola XIII pants).Noteikumu projekts izstrādāts, ņemot vērā Aviācijas darba grupas (*Aviation Working Group http://www.awg.aero/*) vadlīnijas. Aviācijas darba grupa ir bezpeļņas organizācija, kas sniedz konsultācijas valstīm saistībā ar efektīvu Konvencijas iedzīvināšanu, tostarp ar kvalificējošo deklarāciju starpniecību.Līdzīgi kā grozījumi ratifikācijas likumā (stājas spēkā 12.01.2021.) un grozījumi likumā “Par aviāciju”(stājās spēkā 15.12.2020.), arī Noteikumu projekts sekmēs Latvijas aviācijas stratēģijas mērķa īstenošanu, proti, labāku Latvijas aviosavienojamību. Šīs deklarācijas detalizēšana sekmēs ārvalstu investīciju piesaisti Latvijas aviācijas sektoram un tādējādi arī pasažieru gaisa pārvadājumu attīstību, jo tiks nodrošināta investoru tiesību un interešu aizsardzība gaisa pārvadātāja maksātnespējas gadījumā. Proti, gaisa pārvadātāja maksātnespējas gadījumā gaisa kuģa finansētājam būs iespējams ātri un ērti panākt gaisa kuģa izslēgšanu no Civilā aviācijas aģentūras gaisa kuģu reģistra un šī gaisa kuģa un ar to saistīto dzinēju izvešanu.Noteikumu projektā ietvertais regulējums sekmēs arī aviācijas drošību, jo ļaus iznomāt jaunākus un modernākus gaisa kuģus un citu aviācijas aprīkojumu. Turklāt tas veicinās arī Latvijas integrāciju Eiropas Savienībā un starptautisko atpazīstamību kā vienai no valstīm, kas ir vērsta uz pastāvīgu aviācijas sektora attīstību.Noteikumu projekts paredz Civilās aviācijas aģentūras rīcību IDERA atļaujas (**Irrevocable De-Registration and Export Request Authorisation**) iesniegšanas gadījumā, kā arī tās pieņemšanas priekšnosacījumus un juridiskās sekas. Pieprasījums jānoformē rakstveidā saskaņā ar Konvenciju un Protokolu. Noteikumu projektā paredzēts, ka, lai paziņotu par ieceltās personas nozīmēšanu, tad Civilās aviācijas aģentūrā jāiesniedz pieteikums, kas satur 1.pielikumā noteikto informāciju. Pieteikumu par iecelto personu var iesniegt tikai persona, kuras labā IDERA atļauja izsniegta. Šāda iespēja paredzēta gadījumiem, kad gaisa kuģa īpašnieks jeb persona, kuras labā atļauja izsniegta, fiziski neatrodas Latvijā.Civilās aviācijas aģentūra var reģistrēt iecelšanas pieteikumu, ja izpildās visi noteikumu projekta 6. punktā noteiktie nosacījumi.Pēc IDERA atļaujas pieņemšanas, persona, kuras labā IDERA atļauja izsniegta, vai, gadījumā, ja tiek reģistrēta arī iecelšana, ieceltā persona var iesniegt izslēgšanas no reģistra un izvešanas pieprasījumu (iesniedzot Civilās aviācijas aģentūrā pieprasījumu, kas satur 2. pielikumā noteikto informāciju) un izmantot piemērojamajos tiesību aktos noteiktos tiesību aizsardzības līdzekļus. Projektā pievienotie pielikumi ir sagatavoti, ņemot vērā Aviācijas darba grupas vadlīnijas: <http://awg.aero/wp-content/uploads/2019/09/IDERA-Regulation-AWG-Model-FINAL-NOV2014X-2-revised-May-2015-final.pdf>**. Kad MK pieņems minētos noteikumus, tie tiks nosūtīti Aviācijas darba grupai. Ņemot vērā minēto, lai projekts pēc iespējas atbilstu vadlīnijās noteiktajam, tika panākta vienošanās atstāt projektā pielikumus.** **Projekta 16.punktā tiek noteikts, ka Civilās aviācijas aģentūra un citas administratīvās iestādes operatīvi sadarbojas ar pilnvaroto personu, lai nodrošinātu pilnvarotajai personai IDERA atļaujā noteiktās tiesības.**Ņemot vērā minēto, noteikumu projekta 11. punktā paredzēts pienākums Civilās aviācijas aģentūrai tās kompetences ietvaros izslēgt gaisa kuģi no reģistra tikai tad, ja izpildās *visas prasības*, kas ietvertas 11.1.-11.4. apakšpunktos, kas kalpo par pamatu izvešanai.Noteikumu projekts nenosaka gaisa kuģa izvešanas kārtību. Pienākums nodrošināt gaisa kuģa un ar to saistīto dzinēju izvešanu ir personai, kuras labā IDERA atļauja izsniegta, vai ieceltajai personai, kā to paredz IDERA atļauja.Gadījumā, ja gaisa kuģi vai gaisa kuģa saistīto dzinēju izved uz valsti, kas nav Eiropas Savienības dalībvalsts, personai, kuras labā IDERA atļauja izsniegta, vai ieceltajai personai ir pienākums nodrošināt visas nepieciešamās muitas formalitātes, tostarp eksporta deklarācijas aizpildīšanu un iesniegšanu kompetentajai iestādei. Civilās aviācijas aģentūra pieņem un ievēro noteikumu projekta 11.punkta kārtībā iesniegto izslēgšanas no reģistra un izvešanas pieprasījumu attiecībā uz tiesību aktos paredzētajiem tiesību aizsardzības līdzekļiem izvešanas gadījumā, ņemot vērā piemērojamās tiesību normas aviācijas drošības jomā, izņemot prasības, kas attiecas uz eksporta lidotspējas sertifikātu, vai prasības attiecībā uz jebkādiem dokumentiem vai darbību, ko nodrošinātu gaisa kuģa ekspluatants.Gadījumā, ja par gaisa kuģi nav iesniegta IDERA atļauja, tad Civilās aviācijas aģentūra var izslēgt gaisa kuģi no reģistra likuma “Par aviāciju” 13.panta pirmās daļas 1.-5.apakšpunktos noteiktajos gadījumos. Ņemot vērā likuma “Par aviāciju” 13. panta trešajā daļā noteikto deleģējumu, ir pieņemti Ministru kabineta 2006.gada 14.marta noteikumi Nr.200 “Noteikumi par civilās aviācijas gaisa kuģu reģistrāciju un nacionālās zīmes un reģistrācijas zīmes izvietošanas kārtību uz gaisa kuģiem”.2020. gada 1. oktobra Valsts sekretāru sanāksmē ir izsludināts Ministru kabineta noteikumu projekts “Grozījums Ministru kabineta 2006. gada 14. marta noteikumos Nr. 200 “Noteikumi par civilās aviācijas gaisa kuģu reģistrāciju un nacionālās zīmes un reģistrācijas zīmes izvietošanas kārtību uz gaisa kuģiem”” (VSS-826). Noteikumu projekts paredz neattiecināt Noteikumu regulējumu par gaisa kuģa izslēgšanu no reģistra gadījumos, ja Civilās aviācijas aģentūrā ir iesniegta IDERA atļauja. Atcelt atļauju vai iecelto personu (iesniedzot Civilās aviācijas aģentūrā pieprasījumu, kas satur 3. pielikumā noteikto informāciju) var tikai persona, kuras labā IDERA atļauja izsniegta, vai ieceltā persona. Tādējādi personai, kura iesniegusi pieteikumu gaisa kuģa reģistrācijai reģistrā, nav tiesību iesniegt pieteikumu IDERA atļaujas vai ieceltās personas atcelšanai vai citādi atcelt atļauju vai iecelto personu.Noteikumu projekta 10. punkts nosaka, ka, ja tiek atcelta ar IDERA atļauju saistītā persona, tas neietekmē IDERA atļaujas spēkā esamību. Atbilstoši Noteikumu projekta 14. punktā minētajam neuzstādītu dzinēju var tikai izvest – to nevar izslēgt no reģistra.Noteikumu projekta 16.punkts paredzēts gadījumiem, kad personai, kuras labā atļauja izsniegta, nav fiziskas kontroles pār gaisa kuģi, taču gaisa kuģi nepieciešams izslēgt no reģistra. Tādējādi personai, kuras labā atļauja izsniegta, jārīkojas savu spēju robežās, lai savlaicīgi tiek veiktas nepieciešamās darbības gaisa kuģa izslēgšanai no reģistra un izvešanas pieprasījuma pieņemšanai. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, Tieslietu ministrija, Ārlietu ministrija, Finanšu ministrija, valsts aģentūra “Civilās aviācijas aģentūra” un Valsts ieņēmumu dienesta Muitas pārvalde. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kreditori (ārvalstu investori), kuriem gaisa pārvadātāja saistību izpildes grūtību gadījumā tiks nodrošinātas tiesības izslēgt gaisa kuģus no Civilās aviācijas aģentūras gaisa kuģu reģistra un tos izvest.Latvijā reģistrētiem gaisa kuģa ekspluatantiem, kas nomā gaisa kuģus un to saistītos dzinējus, tiks nodrošināti izdevīgāki finanšu nosacījumi gaisa kuģu un to priekšmetu nomas darījumos. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Izpildot Noteikumu projektā noteiktos pienākumus, anotācijas II sadaļas 1.punktā minētajām personām neradīsies papildu administratīvās izmaksas.Administratīvās izmaksas, kas saistītas ar Noteikumu projekta V.nodaļā minēto iesniegumu un dokumentu iesniegšanu Civilās aviācijas aģentūrā, gaisa kuģu īpašniekiem vai ieceltajai personai nepārsniegs 2000 *euro* gadā.Administratīvās izmaksas Civilās aviācijas aģentūrai, kuras darbinieks veiks Noteikumu projekta V.nodaļā iesniegto iesniegumu un dokumentu pieņemšanas, apstrādes un uzglabāšanas pienākumus, nepārsniegs 2000 *euro* gadā. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | 2020. gada 1. oktobra Valsts sekretāru sanāksmē ir izsludināts Ministru kabineta noteikumu projekts “Grozījums Ministru kabineta 2006. gada 14. marta noteikumos Nr. 200 “Noteikumi par civilās aviācijas gaisa kuģu reģistrāciju un nacionālās zīmes un reģistrācijas zīmes izvietošanas kārtību uz gaisa kuģiem”” (VSS-826).  |
| 2. | Atbildīgā institūcija | Valsts aģentūra “Civilās aviācijas aģentūra”. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Konvencija par starptautiskajām garantijām uz pārvietojamām iekārtām un Protokols par jautājumiem, kas attiecas uz gaisa kuģu iekārtām (konvencija un protokols kopīgi pieņemti 2001.gada 16.novembrī Keiptaunā). |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tiek dota iespēja rakstiski sniegt viedokli par noteikumu projektu tā saskaņošanas stadijā. |
| 2. | Sabiedrības līdzdalība projekta izstrādē | Paziņojums par līdzdalības iespējām Noteikumu projekta saskaņošanas procesā 2020.gada 16.martā ievietots Satiksmes ministrijas tīmekļa vietnē <https://www.sam.gov.lv/lv/izstrade-esosie-attistibas-planosanas-dokumenti-un-tiesibu-akti> |
| 3. | Sabiedrības līdzdalības rezultāti | Tika organizēta sanāksme ar advokātu biroju pārstāvjiem. Pēc sanāksmes tika saņemti atzinumi no zvērinātu advokātu biroja “Ellex”, zvērinātu advokātu biroja “Cobalt” un “Success410.com”. Zvērinātu advokātu biroji atbalsta projekta virzību, izsakot priekšlikumus, kas ir ņemti vērā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts aģentūra “Civilās aviācijas aģentūra”.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde tiks nodrošināta institūcijas līdzšinējo funkciju un cilvēkresursu ietvaros. Noteikumu projekta izpildei nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

Satiksmes ministrs T.Linkaits

Vīza:

valsts sekretāres vietā-

valsts sekretāra vietniece L.Austrupe